《汉武帝二首 其二》
宋代·刘敞

洪波漏金堤，河伯独不仁。不有封禅行，安知愁吾民。

翩翩海滨子，自以通鬼神。黄金成虚言，鸿飞邈无因。

武安玩天时，独秉万国钧。怆似宣房诗，郎吏终负薪。

寂寞千载间，真伪共沉沦。何乃忘谤书，世固无直言。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。